Acólito - Wikipedia

# Acólito

### Na Galipedia, a wikipedia en galego.

Dous acólitos católicos de Romanía

Nalgunhas igrexas cristiáns un acólito é o que axuda a un sacerdote ou a un diácono nas funcións litúrxicas.

## [editar] Catolicismo

Ata o Concilio Vaticano II o acólito, no seo da igrexa latina, era un crego promovido á máis alta das ordes menores. Tiña como tarefas principais prender as candeas do altar, levalas en procesión, prepararlle a auga e viño ó sacerdote para a celebración da misa. Actualmente un acólito é quen que axuda nas funcións litúrxicas ó sacerdote, tradicionalmente os acólitos son rapaces varóns menores de idade. As mulleres poden prestar este servizo coa autorización do bispo da diócese.

Algúns grupos tradicionalistas, como a Fraternidade Sacerdotal de San Pedro, dentro do seo da Igrexa Católica teñen autorización para ordenar seminaristas con ordes menores, incluíndo acólitos . Outros grupos tradicionalistas fóra da autoridade da Igrexa Católica, como a Sociedade de San Pío X ou lefebvristas seguen coa tradición anterior ó Concilio Vaticano II.

## [editar] Anglicanismo

Na tradición anglicana un acólito pode ser de calquera xénero e idade e as súas funcións son semellantes ás dos acólitos católicos.

Traído desde "http://gl.wikipedia.org../../../a/c/%C3%B3/Ac%C3%B3lito.html"

Categoría: Cristianismo

##### Views

- Artigo
- Discusión
- Revisión actual

##### Procura